המכון הפוליטכני רנסלר

המכון הפוליטכני רנסלר (באנגלית: Rensselaer Polytechnic Institute) הוא אוניברסיטת מחקר פרטית בעיר טרוי שבמדינת ניו יורק, ארצות הברית. מכון רנסלר הוקם בשנת 1824 למען "יישום המדע למטרות החיים". זוהי האוניברסיטה הטכנולוגית הוותיקה ביותר בעולם הדובר אנגלית ובחצי הכדור המערבי.<ref name="history"></ref>

המכון הפוליטכני פועל באמצעות שישה בתי ספר המכילים 37 מחלקות.<ref></ref> המכון בולט במיוחד בזכות לימודי ההנדסה, המחשוב, מינהל העסקים, טכנולוגיית מידע, מדעים, העיצוב והאומנויות.<ref name="Carnegie"></ref> נכון לשנת 2017, הסגל ובוגרי המוסד כוללים 5 זוכי מדליית מדע לאומית, 8 מקבלי מלגות פולברייט וחתן פרס נובל לפיזיקה. זאת בנוסף על 17 חברי האקדמיה הלאומית למדעים, 25 חברי האקדמיה האמריקאית לאמנויות ומדעים ו-8 חברי האקדמיה הלאומית לרפואה.<ref></ref> המכון הפוליטכני מדורג מאז 1970 בין 50 האוניברסיטאות האמריקאיות המובילות ביותר.<ref>[https://news.rpi.edu/content/2019/09/09/rensselaer-polytechnic-institute-ranks-among-nation’s-top-50-universities Rensselaer Polytechnic Institute Ranks Among the Nation’s Top 50 Universities] 2019</ref> בנוסף על כך, המכון חבר באיגוד האוניברסיטאות הטכנולוגיות העצמאיות.

== היסטוריה ==
סטיבן ואן רנסלר החליט להקים את בית הספר רנסלר ב-5 בנובמבר 1824. השיעורים עצמם החלו ב-3 בינואר 1825 בבניין בקצה הצפוני של טרוי.<ref name="buildings"></ref> שכר הלימוד היה בסביבות $40 לסמסטר (שווה ערך ל-$800 בשנת 2012).<ref></ref><ref name="historybook"></ref> בית הספר למדו אף סטודנטים מאוהיו ופנסילבניה. עוד בשנותיו הראשונות, בית הספר רנססלר החל להעניק תארים מתקדמים.<ref></ref>

שם המוסד שונה ל"מכון רנסלר" ב-1832, והחל לעסוק גם במחקר טכנולוגי. ב-1835 המכון נודע בכך שהחל להעניק תארים גם בהנדסה אזרחית.<ref></ref>

בשנת 1850 ובהשפעת מכונים מקבילים באירופה, הלימודים במכון החלו לארוך שלוש שנים ורוכזו בשישה בתי ספר.<ref name="timeline"></ref> ב-10 במאי 1862, נשרפו מאות בניינים בלב טרוי<ref></ref><ref name="great fire"></ref>, ובהם גם ממבני המכון. אוניברסיטת קולומביה הציעה למכון לעזוב את העיר לחלוטין ולהתמזג בקמפוס קולומביה בניו יורק. בסופו של דבר, ההצעה נדחתה וההמכון עבר לקצה העיר טרוי.<ref></ref>

{| class="infobox" style="width:200px;"
! colspan="2" |מספר הסטודנטים לתואר ראשון:<ref name="railroad guide"></ref>
|-
| 1825: 10 תלמידים
|-
| 1850: 53 תלמידים
|-
| 1875: 181 תלמידים
|-
| 1900: 225 תלמידים
|-
| 1910: 650 תלמידים
|-
| 1925: 1,240 תלמידים
|-
| 1945: 1,604 תלמידים
|-
| 1950: 3,987 תלמידים
|-
| 1965: 5,232 תלמידים
|-
| 2018: 7,962 תלמידים
|}
בשנת 1904 המכון נשרף שוב.<ref></ref> למרות זאת, המכון הצליח להתרחב מאוד מבחינה אקדמית וכספית.<ref></ref> בשנת 1901 הוקמה המחלקה לאמנויות, מדעים ומנהל עסקים, וכן בית הספר לתארים מתקדמים. מספר התארים המוצעים גדל וכלל גם הנדסת חשמל, הנדסת מכונות, ביולוגיה, כימיה ופיזיקה. מספר הסטודנטים גדל מ-200 בשנת 1900 לשיא של 1,700 בשנת 1930.

ב-1961 נבנה ופעל במכון מאיץ החלקיקים הליניארי הגדול בעולם.<ref></ref>

בשנת 1999 המכון זכתה לתשומת לב ציבורית רבה בכך שהיה לאחד המוסדות האקדמיים הראשונים שחייבו שימוש במחשב.<ref></ref> באותה השנה התמנתה לנשיאות המכון שירלי אן ג'קסון. ג'קסון שאפה להגדיל מאוד את המכון, ונשיאותה הייתה שנויה במחלוקת.<ref name="chronicle_president"></ref> ב-26 באפריל 2006, סגל המכון ניסה להדיחה בהצבעת אי-אמון כושלת.<ref></ref> ב-2008 כ-98 משרות בצוות (5% מכלל המשרות) נסגרו כתוצאה מהמשבר הכלכלי העולמי .<ref></ref> למרות הקשיים הכלכליים, הרחבת הבנייה בקמפוס נמשכה ונחנכו בניינים חדשים רבים בקמפוס. בסופו של דבר, כל המשרות הוחזרו, והמכון חזר למצב כלכלי טוב.<ref></ref>

== דירוג אקדמי ==
* דירוג שאנגחאי - מיקום 401–500
* דירוג QS - מיקום 470
* דירוג Times Higher Education - מיקום

== סטודנטים ==
הקמפוס המרכזי
בשנת 2018 למדו במכון רנסלר כ-7,442 סטודנטים, בהם 6,590 לתואר ראשון ו-1,329 לתארים מתקדמים.<ref name="President's Report 2018"></ref> יותר מ-71% הסטודנטים במכון הגיעו מחוץ למדינת ניו יורק. יותר מ-20% מהסטודנטים הגיעו מחוץ לארצות הברית. הסטודנטים במכון הגיעו מכלל 50 המדינות בארצות הברית ומ-60 מדינות בעולם. היחס בין סטודנטים לחברי הסגל במסלולי התואר הראשון הוא 13:1.<ref></ref>

בערך 12% מהסטודנטים קיבלו את מדליית רנסלר - מלגת הצטיינות בשווי מצטבר של $100,000 למצטיינים במדעים ומתמטיקה.<ref name="Facts & Figures"></ref> בשנת 2018, המכון השקיע מעל 140 מיליון דולר בסיוע כספי ומלגות לסטודנטים.<ref name="financial aid"></ref>

== בוגרים מפורסמים ==
על פי אגודת בוגרי רנסלר, בארצות הברית חיים למעלה מ-100,000 בוגרי המכון, בנוסף על 4,300 החיים מחוץ לארצות הברית.<ref></ref> מבין בוגרי המכון הבולטים ניתן למנות את דניס טיטו, ג'ון סוויגרט, ריי טומלינסון, ג'ון בארסו, האני אל-מולקי, איבר ג'יאבר, ג'יימס פאלון ובובי פארלי. המומחה הישראלי לטילים, עוזי רובין, למד ברנסלר. המתמטיקאי לי סגל אשר כיהן כדיקן פקולטה במכון ויצמן למדע, כיהן קודם עלייתו ארצה ברנסלר.

== קישורים חיצוניים ==

* 

* 

== הערות שוליים ==

*
קטגוריה:איגוד האוניברסיטאות הטכנולוגיות העצמאיות
קטגוריה:מדינת ניו יורק: אוניברסיטאות ומכללות
קטגוריה:ארצות הברית: אוניברסיטאות ומכללות פרטיות